Το σχήμα περιγράφει μια εφαρμογή στην οποία ο φοιτητής και οι καθηγητές συνδέονται και με το email τους και τον κωδικό τους. Σε περίπτωση που κάτι από αυτά δεν είναι σωστό, η εφαρμογή επιστρέφει μήνυμα λάθους, για επανάληψη εισαγωγής των στοιχείων.

Αφού ο φοιτητής συνδεθεί στην εφαρμογή, θα υπάρχει η επιλογή να ζητήσει από 2 καθηγητές της σχολής να του γράψουν μια συστατική επιστολή. Εν συνεχεία, ο φοιτητής συμπληρώνει προσωπικά του στοιχεία στην πλατφόρμα και ανεβάζει την αναλυτική του βαθμολογία. Οι καθηγητές που έχουν επιλεγεί μπορούν να δουν τα στοιχεία του φοιτητή καθώς και το έγγραφο (.pdf) με την αναλυτική βαθμολογία του φοιτητή και να αποφασίσουν αν θα του γράψουν συστατική επιστολή ή όχι. Σε κάθε περίπτωση επιλέγουν το αντίστοιχο κουμπάκι και η εφαρμογή ενημερώνει τον φοιτητή για την απόφαση του κάθε καθηγητή, είτε θετική είτε αρνητική, στέλνοντάς του email.

Σε περίπτωση που το αίτημα γίνει δεκτό, η συστατική επιστολή ανεβαίνει ως αρχείο pdf στην εφαρμογή και παραμένει εκεί για 30 μέρες πριν καταργηθεί από την εφαρμογή για εξοικονόμηση χώρου. Ο φοιτητής είναι μετά υπεύθυνος να στείλει στην επιστολή από μόνος του, όπου αυτός κρίνει απαραίτητο.